Στον **Καναδά** διεξάγονται εκλογές για κοινοβούλια ή κυβερνήσεις τόσο σε εθνικό (ομοσπονδιακό επίπεδο), σε επαρχιακό και σε εδαφικό επίπεδο και σε επίπεδο δήμων. Επίσημα γίνονται εκλογές στη χώρα από το 1792, οπότε και έγιναν οι πρώτες εκλογές στον Άνω και στον Κάτω Καναδά.

Όσοι Καναδοί πολίτες είναι ηλικίας 18 ετών ή μεγαλύτεροι έχουν δικαίωμα ψήφου. Επίσης, θα πρέπει να ζουν στη χώρα για τουλάχιστον 5 χρόνια.

Εθνικές εκλογές
---------------

Το Κοινοβούλιο του Καναδά έχει 2 σώματα: τη Βουλή των Κοινοτήτων με 338 μέλη, που εκλέγονται για 5ετή θητεία σε μονοεδρικές περιφέρειες και την Γερουσία, με 105 μέλη που διορίζονται από τον εκάστοτε Γενικό Κυβερνήτη έπειτα από πρόταση του πρωθυπουργού της χώρας. Η θητεία των γερουσιαστών είναι μόνιμη ως την ηλικία των 75 ετών και για τον λόγο αυτό θητεύουν για περισσότερο καιρό σε σύγκριση με τον πρωθυπουργό.

Οι εθνικές εκλογές εποπτεύονται από ένα ανεξάρτητο όργανο με την ονομασία Elections Canada. Με τη χρήση του πλειοψηφικού συστήματος, οι Καναδοί ψηφίζουν για τους τοπικούς βουλευτές τους και ο κάθε βουλευτής εκπροσωπεί μία συγκεκριμένη περιφέρεια στη Βουλή των Κοινοτήτων. Γενικά, ο αρχηγός του κόμματος που διαθέτει τις περισσότερες έδρες στη Βουλή των Κοινοτήτων γίνεται πρωθυπουργός. Οι περισσότεροι βουλευτές ανήκουν σε ένα πολιτικό κόμμα, ενώ οι υποψήφιοι μπορεί να κατέλθουν ως ανεξάρτητοι που δεν πρόσκεινται σε κάποιο κόμμα.

Όλοι οι τοπικοί υποψήφιοι με βάση τα απαιτούμενα του Εκλογικού Νόμου, θα πρέπει να εγκρίνονται άμεσα από τον επικεφαλής του κόμματος στο οποίο πρόσκεινται.

### Πρόσφατες εκλογές στις επαρχίες του Καναδά

| Επαρχία ή έδαφος | Ημερομηνίαπιο πρόσφατης εκλογής |
| --- | --- |
| Οντάριο | 2 Ιουνίου 2022 |
| Νούναβουτ | 25 Οκτωβρίου 2021 |
| Γιούκον | 12 Απριλίου 2021 |
| Νέα Γη και Λαμπραντόρ | 25 Μαρτίου 2021 |
| Σασκάτσουαν | 26 Οκτωβρίου 2020 |
| Βρετανική Κολομβία | 24 Οκτωβρίου 2020 |
| Νιου Μπράνσγουικ | 25 Σεπτεμβρίου 2020 |
| Βορειοδυτικά Εδάφη | 14 Νοεμβρίου 2023 |
| Αλμπέρτα | 29 Μαΐου 2023 |
| Νήσος του Πρίγκηπα Εδουάρδου | 3 Απριλίου 2023 |
| Κεμπέκ | 3 Οκτωβρίου 2022 |
| Νέα Σκωτία | 17 Αυγούστου 2021 |
| Μανιτόμπα | 3 Οκτωβρίου 2023 |

1Σημείωση: Η Νούναβουτ δεν διαθέτει καθόλου πολιτικά κόμματα και τα πολιτικά κόμματα στα Βορειοδυτικά Εδάφη διαλύθηκαν το 1905. Οι βουλευτές εκλέγονται ως ανεξάρτητοι και οι βουλές λειτουργούν υπό ένα μοντέλο συναινετικής κυβέρνησης.

2Σημείωση: Τα επαρχιακά φιλελεύθερα κόμματα δεν είναι προσκείμενα επίσημα στο ομοσπονδιακό Φιλελεύθερο Κόμμα του Καναδά.

Δημοτικές εκλογές
-----------------

Στον Καναδά διεξάγονται και εκλογές για την ανάδειξη τοπικών κυβερνήσεων. Οι περισσότερες επαρχίες διεξάγουν όλες τις δημοτικές εκλογές τους την ίδια ημερομηνία.

Ομοσπονδιακές εκλογές
---------------------

Πρόσφατες εκλογές (2021)
------------------------

Κύριο λήμμα: Καναδικές ομοσπονδιακές εκλογές 2021
### 2008

Στις 14 Οκτωβρίου 2008 έγιναν ομοσπονδιακές εκλογές και το Συντηρητικό Κόμμα του Στήβεν Χάρπερ κέρδισε νίκη με 37% των ψήφων και 144 έδρες, επί συνόλου 308 στη Βουλή. Δεν κατάφερε όμως να εξασφαλίσει αυτοδυναμία. Οι Φιλελεύθεροι κατέλαβαν 74 έδρες, ενώ το αυτονομιστικό Μπλοκ έφτασε τις 50 περίπου έδρες και οι Πράσινοι δεν εξέλεξαν κανέναν βουλευτή. Η συμμετοχή ήταν η μικρότερη στην ιστορία της Συνομοσπονδίας και ήταν της τάξης του 58,3% έναντι 64,7% το 2006, οπότε και είχαν διεξαχθεί οι προηγούμενες εκλογές. Στις 4 Δεκεμβρίου 2008 ανεστάλη η λειτουργία του κοινοβουλίου μέχρι τα τέλη Ιανουαρίου προκειμένου να μην κατατεθεί η πρόταση ψήφου εμπιστοσύνης που πρότεινε η αντιπολίτευση. Την αναστολή ζήτησε και έλαβε από τη γενική κυβερνήτη Μικαέλ Ζαν ο πρωθυπουργός Στίβεν Χάρπερ, φοβούμενος για κατάρρευση της κυβέρνησής του.

### 2011

Στις ομοσπονδιακές εκλογές που έγιναν στις 2 Μαΐου 2011, οι Συντηρητικοί του πρωθυπουργού Στίβεν Χάρπερ πέτυχαν νίκη με αυτοδυναμία, εξασφαλίζοντας 166 έδρες έναντι 103 του Νέου Δημοκρατικού Κόμματος και 34 για τους Φιλελεύθερους. Το Φιλελεύθερο Κόμμα υποβιβάστηκε στην 3η θέση για πρώτη φορά στην ιστορία του.
Η συμμετοχή στις εκλογές ήταν της τάξης του 61,4%.

**Βουλή, 2 Μαΐου 2011 (House of Commons)**

ε • σ |
|  |
| Κόμμα | Αρχηγός κόμματος | Υποψήφιοι | Έδρες | Λαϊκή ψήφος |
| εκλογές 2008 | 40ό Κοινοβούλιο (διάλυση Βουλής) | εκλογές **2011** | % Μεταβολή | % εδρών | # | # Μεταβολή | % | Ποσοστό μεταβολής |
|  | Συντηρητικοί | Στήβεν Χάρπερ | 307 | 143 | 143 | 166 | +16,08% | 53,90% | 5.832.401 | +623.332 | 39,62% | +1,97 |
|  | Νέοι Δημοκράτες | Τόμας Μουκλέρ | 308 | 37 | 36 | 103 | +178,38% | 33,44% | 4.508.474 | +1.993.186 | 30,63% | +12,45 |
|  | Φιλελεύθεροι | Μπομπ Ρέι | 3081 | 77 | 77 | 34 | −42,86% | 11,04% | 2.783.175 | −850.010 | 18,91% | −7,36 |
|  | Μπλοκ Κεμπεκουά | Ντανιέλ Παγιέ | 75 | 49 | 47 | 4 | −91,84% | 1,30% | 889.788 | −490.203 | 6,04% | −3,93 |
|  | Πράσινοι | Ελίζαμπεθ Μέι | 304 |  |  | 1 |  | 0,32% | 576.221 | −361.392 | 3,91% | −2,86 |
|  | Ανεξάρτητοι και μη προσκείμενοι σε κόμμα | 61 | 2 | 2 |  | −100% |  | 72.731 | −22,113 | 0,49% |
| **Σύνολο** | **1.587** | **308** | **308** | **308** | **±0,0%** | **100,0%** | **14.720.580** | **+886.286** | **100%** |   |
| **Πηγή:** Elections Canada (πρώτα αποτελέσματα) |

1. Ο Αντρέ Φορμπς στην εκλογική περιφέρεια του Μανικουαγκάν κατήλθε υποψήφιος με το Κόμμα των Φιλελευθέρων αλλά απώλεσε την στήριξη του κόμματός του αργότερα και συνέχισε ως ανεξάρτητος. Καθώς στον κατάλογο ήταν με το Φιλελεύθερο Κόμμα, με το κόμμα αυτό υπάρχει στην λίστα αυτού του πίνακα.
### 2015

Κύριο λήμμα: Καναδικές ομοσπονδιακές εκλογές 2015
Οι Φιλελεύθεροι κέρδισαν μεγάλη νίκη στις εκλογές που έγιναν τον Οκτώβριο του 2015. Έπειτα από σχεδόν 10 χρόνια παραμονής στην εξουσία των συντηρητικών, νέος Καγκελάριος ορκίστηκε ο Τζάστιν Τριντό.

### 2019

Κύριο λήμμα: Καναδικές ομοσπονδιακές εκλογές (2019)

Παραπομπές
----------

1. ↑  Cross, William (1 Σεπτεμβρίου 2006). «Chapter 7: Candidate Nomination in Canada's Political Parties» (PDF). Στο: Pammet, Jon· Dornan, Christopher. *The Canadian General Election of 2006*. Dundurn. σελίδες 172–195. ISBN 978-1550026504. Αρχειοθετήθηκε από το πρωτότυπο (PDF) στις 25 Μαΐου 2017. Ανακτήθηκε στις 18 Νοεμβρίου 2015.
2. ↑  ΕΡΤ, *Καναδάς: νίκη του Χάρπερ*, 15-10-2008.
3. ↑  Εξπρές, *Καναδάς - Η κυβερνήτης αποφάσισε να αναστείλει τη λειτουργία του Κοινοβουλίου μέχρι τέλους Ιανουαρίου* , 4-12-2008.
4. ↑  Το Βήμα, Καναδάς: Οι Συντηρητικοί κέρδισαν αυτοδυναμία, 3-5-2011.
5. ↑  The Globe and Mail, Harper finally wins majority as NDP surges into Opposition
6. ↑  Barr, Andrew (3-5-2011). «Canadian election turnout estimated at 61.4%». *National Post*.. Ανακτήθηκε στις 3-5-2011.
7. ↑  «Booted Liberal candidate still in the race». TheSpec.com. 11 Απριλίου 2011. Αρχειοθετήθηκε από το πρωτότυπο στις 16 Αυγούστου 2011. Ανακτήθηκε στις 10 Απριλίου 2011.
8. ↑  «Controversial Quebec Liberal to remain in race». CBC News. 11 Απριλίου 2011. Ανακτήθηκε στις 12 Απριλίου 2011.
9. ↑  Καναδάς: Συντριπτική νίκη των Φιλελεύθερων στις εκλογές, 20-10-2015.